ชื่อสถานที่: ซุ้มเฮียฮ๋ง
ประเภท: ร้านอาหาร กาแฟ เบเกอรี่
ตำบล: สุเทพ
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50200
พิกัด: 18.79776, 98.96196

1. บะหมี่แห้งจัมโบ้ เป็นบะหมี่แห้งที่ให้เส้นบะหมี่แบบจัดเต็มในจานทรงก้นลึกไซด์ใหญ่สไตล์จัมโบ้ พร้อมอร่อยเด็ดจากการ Feat. ด้วยเกี๊ยวหมู หมูแดง หมูเด้ง และไข่ลวก แบบเน้นเครื่องหนักเส้นใหญ่โตอลังการมากในราคาแค่ 60 บาทเท่านั้น ย้ำนะว่า 60 บาท แต่ทานได้ถึง 2-3 คนเลย ถือว่าคุ้มซะยิ่งกว่าคุ้ม ซึ่งเฮียเค้าบอกว่าไม่ได้ถูกธรรมดานะ แต่ถูกโคตรเลย 2. ซุปกระดูกหมู เป็นเมนูขวัญใจมหาชนเลยก็ว่าได้ ใครมาเป็นต้องสั่งกันทุกโต๊ะ ใครมาแล้วไม่สั่งอาจจะมาไม่ถึงก็ว่าได้นะ ซึ่งซุปกระดูกหมูของที่ร้านนี้นี่ไม่ธรรมดาจริงๆ เป็นซุปกระดูกหมูที่ไม่ใช่ซุปกระดูกหมูที่มีเนื้อหมูติดกระดูกเหมือนร้านอื่นบางร้าน แต่เป็นซุปกระดูกหมูที่มีเนื้อหมูเยอะมากๆ เยอะสุดเท่าที่ผมเคยไปทานร้านอื่นๆ มา น้ำซุปก็อร่อยกลมกล่อม กล้าพูดได้เลยว่าเมนูนี่เด็ดจริงๆ ราคาก็แต่ 30 บาทเท่านั้น หรือจะแบบจัมโบ้ก็มีเหมือนกันนะ นอกจากนี้ยังมีเมนูอื่นๆ ที่อร่อยเด็ดอร่อยล้ำเกินคำบรรยายไม่ต่างจากเมนู 2 อย่างที่ผมสั่ง เช่น บะหมี่หมูแดง บะหมี่เกี๊ยวหมูแดง โจ๊กรวม ข้าวหมูแดง ซึ่งแต่ละเมนูนี่บอกได้คำเดียวว่าห้ามพลาด เพราะแต่ละอย่างนี่น่าทานสุดๆ โคตรอร่อย จัดเต็มอลังการ และถูกแบบว่าเฮียเค้าจะขาดทุนไหม ครั้งหน้าผมจะต้องไปพิสูจน์เมนูอื่นๆ บ้าง เพราะแค่สั่งมา 2 เมนูยังติดใจขนาดนี้ ถ้าสั่งเมนูอื่นมาบ้างจะติดใจขนาดไหน เอาเป็นว่าหากหิวๆ กลางดึกขึ้นมาละก็ แนะนำร้านนี้เลย "ซุ้มเฮียฮ๋ง" ร้านประทังความหิวขวัญใจลูกค้ายามค่ำคืน กับเฮียเจ้าของร้านสุดกวนแต่ชวนอารมณ์ดี รับรองว่าจะไม่ผิดหวังอย่างแน่นอน และจะติดใจทั้งในเรื่องรสชาติที่อร่อยอย่าบอกใครเชียวและราคาที่ถูกและคุ้มมาก รีบมากันหน่อยนะ ถ้าหากมาช้าหรือดึกเกินไปอาจจะไม่ได้ทานเลย เพราะร้านเฮียเค้าขายดีมาก